​‘Ons beskerm en ons dien.” Dít was die leuse van die Suid-Afrikaanse Polisiediens waarin ek en menige ander Suid-Afrikaner (wit, swart, bruin en Indiër) die voorreg gehad het om te dien. Ek het in ’n polisiehuis grootgeword. My pa, my oupa en uiteindelik ook ek en my broer was almal polisielede.
Ek het in 1989 ’n polisielid geword en 25 en ŉ half jaar in die SAPD gedien voordat ek verlede jaar bedank het omdat ek eenvoudig nie meer vir my ’n toekoms in die polisie gesien het nie.
Die organisasie waarvoor ek in die 1990’s gewerk het, het nog tot in die vroeë 2000’s hoëgehalte-werwing gehad, uitstekende opleiding, dissipline en wedersydse respek, sowel as ’n offisierskorps wat deur hul voorbeeld gelei het.
Ons is vandeesweek vir die soveelste keer in die hof om u en u bestuur te takel oor die wyse waarop aanstellings en bevorderings in die SAPD gedoen word.
Ek is daagliks in verbinding met polisiebeamptes en die meeste van hulle (in alle rasgroepe) is moedeloos oor die rigting wat die SAPD ingeslaan het.
Swart mans praat met trane in hul oë van ’n loopbaan wat in ’n doodloopstraat beland het juis weens (ironies genoeg) die polisiebestuur se toepassing van regstellende aksie. Want dit gaan nie net oor ras nie, maar ook oor geslag, politieke konneksies en wie jy ken.
Die teendeel is egter ook waar: ’n ondoeltreffende, swak polisiediens kan die land op sy knieë dwing.
U is die nasionale hoof van een van die belangrikste organisasies in die land en u kan ’n groot verskil maak aan die lewe van miljoene Suid-Afrikaanse burgers.
Ingevolge talle wette en die SAPD se gedragskode is dit baie duidelik dat die loopbaan van elke polisiebeampte belangrik is en dat geleenthede aan alle lede gegee moet word om te groei en te vorder, om sodoende ’n wesenlike bydrae te lewer tot die sukses van die polisiediens as die wetstoepassingsliggaam in Suid-Afrika.
Wat ons egter in die praktyk ervaar, is die teenoorgestelde hiervan. Nog nooit in die geskiedenis van die polisiediens is soveel litigasie-sake voor die arbeidshof gebring nie. Klagte oor onbillike arbeidspraktyke aangaande bevorderings, skorsings en verplasings oorheers die hofrolle en die regskoste skiet die hoogte in.
Dit is ’n skreiende skande dat R141,4 miljoen begroot word om aan regskonsultante te bestee terwyl die watervleueleenhede nie eens koeëlvaste reddingsbaadjies het om hulle te beskerm terwyl hulle operasionele dienste lewer nie. En dan meld u en die SAPD se topbestuur dat menslike hulpbronne die polisie se belangrikste bate is.
Renate, ek is innig jammer vir jou en die dienende–let wel:”dienende”- lede van die SAPD oor die situasie waarin hulle verkeer.
Terwyl ek met waardering kennis neem van Solidariteit se stryd oor regstellende aksie, meen ek tog dat hulle die gevolge van die wetgewing aanval .i.p.v. die wetgewing self. Hulle wen die veldslae, maar verloor die oorlog, soos wat met jou in die Konstitusionele hof gebeur het.
Renate, my hart ruk van seer, want ek weet hoeveel lede wat die “know-how” het bedank maandeliks juis om al die redes wat jy hier noem! Dit maak my ook paniekerig oor die toekoms in die polisie en vir ons land se mense.
Ek het verlede Saterdag vir Bheki Cele gevra wanneer hy terugkom nie, sy antwoord was sodra hy die “ja” woord kry!
Ag asseblief Ekke, met so n skuilnaam is dit duidelik wie of wat jou eerste prioriteit is. As dit nie vir trokke was nie het jy nue n kar gehad nie het jy nie brandstof vir daai kar gehad nie het jy nie n winkel gehad waar jy jou inkopies kon doen nie. Hoe dink jy kom goed op plekke???? Dink vir n slag verder as wat jou neus lank is man!!!!
Ek is self in die Polisie al vir byna 40 jaar en kan jou verseker Hendrik dat nie alle Polisie lede korrup is nie. Onthou Polisie lede is “uit die gemeenskap”
Sisulu het gesê Suid-Afrika ondersteun lede van die Verenigde Nasies wat ŉ onafhanklike ondersoek na die skietvoorval aanvra met die doel om diegene wat daarvoor verantwoordelik is, aanspreeklik te hou.
Wat gan sa vee eers sy eie stoepie skoon voor hy ander lande wil teregwys. sisulu wanneer veroordeel jy die moorde in jou eie land?